CELEX: 62021TN0376
Language: el
Date: 2021-07-02 00:00:00
Title: Υπόθεση T-376/21: Προσφυγή της 2ας Ιουλίου 2021 — Instituto Cervantes κατά Επιτροπής

23.8.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 338/28
            
         
      Προσφυγή της 2ας Ιουλίου 2021 — Instituto Cervantes κατά Επιτροπής
      (Υπόθεση T-376/21)
      (2021/C 338/37)
      Γλώσσα διαδικασίας: η γαλλική
      
         Διάδικοι
      
      
         Προσφεύγον: Instituto Cervantes (Μαδρίτη, Ισπανία) (εκπρόσωπος: E. van Nuffel d’Heynsbroeck, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Το προσφεύγον ζητεί από το Γενικό Δικαστήριο:
      
                  —
               
               
                  να κρίνει την προσφυγή παραδεκτή·
               
            
                  —
               
               
                  να ακυρώσει την απόφαση της Ευρωπαϊκής Επιτροπής να αναθέσει το τμήμα σύμβασης 3 (ισπανική γλώσσα) των συμβάσεων-πλαισίων για τη γλωσσική εκπαίδευση στα θεσμικά όργανα, τα όργανα και τις υπηρεσίες της Ευρωπαϊκής Ένωσης (αριθ. HR/2020/OP/0014), στον όμιλο CLL Centre de Langues-Allingua που κατετάγη στην πρώτη θέση και στο προσφεύγον που κατετάγη στη δεύτερη θέση·
               
            
                  —
               
               
                  να καταδικάσει την Ευρωπαϊκή Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, το προσφεύγον προβάλλει πέντε λόγους.
      
                  1.
               
               
                  Με τον πρώτο λόγο προβάλλεται ελλιπής αιτιολόγηση της προσβαλλόμενης απόφασης από την άποψη της αξιολόγησης των σχετικών χαρακτηριστικών των προσφορών.
               
            
                  2.
               
               
                  Με τον δεύτερο λόγο προβάλλεται έλλειψη σύγκρισης των σχετικών χαρακτηριστικών των προσφορών.
               
            
                  3.
               
               
                  Με τον τρίτο λόγο προβάλλεται πρόδηλο σφάλμα εκτιμήσεως στο οποίο υπέπεσε η Επιτροπή όταν απέρριψε τα στοιχεία της προσφοράς που ήταν προσβάσιμα μέσω συνδέσμου ενταγμένου στο κείμενο της προσφοράς, χωρίς να εξακριβώσει αν υποβλήθηκαν νομοτύπως.
               
            
                  4.
               
               
                  Με τον τέταρτο λόγο, προβάλλεται επικουρικώς, αφενός, η απουσία σύνδεσης μεταξύ της εκτίμησης των εγγενών χαρακτηριστικών της προσφοράς του προσφεύγοντος και της αξιολόγησή τους σύμφωνα με τα υποκριτήρια 1.1 και 1.2 της προκήρυξης του διαγωνισμού και, αφετέρου, η παραβίαση της αρχής της διαφάνειας.
               
            
                  5.
               
               
                  Με τον πέμπτο λόγο προβάλλεται παράβαση του σκοπού του όσο το δυνατόν μεγαλύτερου ανοίγματος των δημόσιων συμβάσεων στον ανταγωνισμό.